Naziv obveznika: MINISTARSTVO FINANCIJA

Poštanski broj: 10000

Mjesto: ZAGREB

Adresa sjedišta: KATANČIĆEVA 5

Matični broj: 03205991

OIB : 18683136487

Razina: 12

Razdjel: 025

Šifra djelatnosti: 8411 Opća djelatnost javne uprave

Šifra županije: 21

Šifra grada: 133

Oznaka razdoblja: 2020-12

**BILJEŠKE UZ KONSOLIDIRANA FINANCIJSKA IZVJEŠĆA**

**MINISTARSTVA FINANCIJA ZA 2020. GODINU**

U konsolidiranim financijskim izvještajima obuhvaćene su sljedeće glave u razdjelu 025 Ministarstvo financija:

* Glava 02505 Ministarstvo financija, RKP 20157
* Glava 02510 Carinska uprava, RKP 20165
* Glava 02515 Porezna uprava, RKP 20181
* Glava 02540 Agencija za reviziju sustava provedbe programa Europske unije, RKP 43732, OIB 94432282335, MB 02400774
* Glava 02555 Odbor za standarde financijskog izvještavanja, RKP 49286, OIB 58499994900, MB 02052644

**BILJEŠKE UZ BILANCU**

1. AOP 027 Prijevozna sredstva u pomorskom i riječnom prometu su na dan 1. siječnja 2020. godine iznosila 12.028.601 kuna, dok su ista na dan 31. prosinca 2020. godine iznosila 6.012.003 kuna. Smanjenje se odnosi na rashod dvaju morskih brodova Carinske uprave koji su nakon toga donirani Hrvatskoj gorskoj službi za spašavanje.
2. AOP 038 Osnovno stado na dan 31. prosinca 2020. godine zabilježilo je rast zbog nabave dva službena psa u Carinskoj upravi.
3. AOP 052 Građevinski objekti u pripremi i AOP 053 Postrojenja i oprema u pripremi – iskazane vrijednosti za navedene pozicije su znatno smanjene u odnosu na prethodnu godinu zbog okončanja radova i primopredaje izgrađenih građevinskih objekata i ugrađene opreme na graničnim prijelazima Republike Hrvatske, što je rezultiralo povećanjem AOP 007 Proizvedena dugotrajna imovina.
4. AOP 068 Novac na računu kod inozemnih poslovnih banaka – predstavlja novčana sredstva na deviznom računu Ministarstva financija namijenjenom za pokriće alikvotnog dijela troškova Stalnog predstavništva Republike Hrvatske u Bruxellesu, a umanjena su radi manjih troškova plaća koje će biti isplaćene u siječnju 2021.godine zbog povlačenja dijela upućenih službenika nakon okončanja predsjedanja Republike Hrvatske Vijećem Europske unije.
5. AOP 079 Potraživanja za više plaćene poreze i doprinose – na dan 1. siječnja 2020. iznosila su 500.469 kuna, a 31. prosinca 2020. iznose 117.378 kuna te se odnose na više plaćeni porez i prirez na dohodak po godišnjem obračunu za 2020.godinu.
6. AOP 081 Ostala potraživanja – navedena potraživanja su uvećana zbog toga što u 2020. godini nije došlo do zatvaranja potraživanja prema HZZO-u, odnosno refundacije naknade plaća za bolovanja iznad 42 dana i bolovanja za ozljede na radu i profesionalne bolesti.
7. AOP 143 Potraživanja za doprinose su smanjena obzirom da se obveze za doprinose po mirovinskom osiguranju više ne vode u evidencijama Ministarstva financija, Porezne uprave te su isknjižena 1. siječnja 2020. godine, a dio potraživanja je otpisan radi nastupa zastare.
8. AOP 146 Potraživanja za pomoći od međunarodnih organizacija te institucija i tijela EU zabilježila su pad što je vezano uz dovršetak projekta „Homologni sastanak revizijskih tijela zemalja članica EU koji je financiran od Europske komisije, a provela ga je Agencija za reviziju sustava provedbe programa EU.
9. AOP 153 Potraživanja za upravne i administrativne pristojbe, pristojbe po posebnim propisima i naknade odnose se na potraživanja Carinske uprave koja su na dan 1. siječnja 2020. godine iznosila 7.416.584 kuna dok su ista na dan 31. prosinca 2020. iznosila 7.625 kuna. Navedena razlika odnosi se na promjenu u knjiženjima i razduženje računa 16526 djelomično.
10. AOP 157 Ispravak vrijednosti potraživanja proveden je pretežito za sporno naplative poreze i doprinose, kao i ostala potraživanja Carinske i Porezne uprave, a sukladno Pravilniku o izmjenama i dopunama Pravilnika o proračunskom računovodstvu i računskom planu (Narodne novine 3/18) i ostalim propisanim metodologijama.
11. AOP 168 Obveze – u strukturi iskazanih obveza najveći udio imaju Carinska i Porezna uprava, a navedeni iznos pretežito predstavljaju obveze prema poreznim obveznicima za više uplaćena sredstva. U Poreznoj upravi dio tih sredstava porezni obveznici koriste kao predujmove, porezni kredit, a manji dio se odnosi na uplate na krive šifre prihoda.
12. AOP 206 Obveze za zajmove od ostalih tuzemnih financijskih institucija izvan javnog sektora predstavljaju obvezu za financijski leasing za nabavu dva službena automobila od kojih je jedan nabavila Carinska uprava, a jedan uži dio Ministarstva financija.
13. AOP 238 Višak prihoda i AOP 242 Manjak prihoda – prebijanjem navedenih bilančnih pozicija na razini razdjela utvrđen je manjak prihoda u iznosu od 27.439.193 kune, a odnosi se na:

* Ostvareni manjak prihoda u užem dijelu Ministarstvo financija u iznosu 2.260.598 kuna
* Ostvareni manjak prihoda u Carinskoj upravi u iznosu 9.007.099 kuna
* Ostvareni manjak prihoda u Poreznoj upravi u iznosu 16.056.113 kuna
* Ostvareni manjak prihoda u Agenciji za reviziju sustava provedbe programa EU u iznosu 115.383 kune
* Odbor za standarde financijskog izvještavanja nije ostvario ni višak ni manjak.

1. AOP 246 Obračunati prihodi poslovanja – pad navedene bilančne pozicije je u korelaciji s padom AOP 143 Potraživanja za doprinose iskazane u bilanci Porezne uprave.
2. AOP 250 i AOP 251 Izvanbilančni zapisi u ukupnom iznosu od 5.139.789.860 kuna odnose se na:

* Ministarstvo financija (uži dio) u iznosu 13.374.017 kuna, a obuhvaća najvećim dijelom primljene bankovne garancije, zadužnice, garancije za dobro izvršenje posla, garancije za otklanjanje nedostataka u garantnom roku i tuđu imovinu dobivenu na korištenje.
* Poreznu upravu u iznosu 228.442.815 kuna, a odnosi se na instrumente osiguranja plaćanja i sudske sporove u tijeku.
* Carinsku upravu u iznosu 4.897.944.010 kuna, a odnosi se na instrumente osiguranja plaćanja u carinskom poslovanju, dobivena jamstva u poslovanju javne nabave, prisilnu naplatu carina, poreza i trošarina za EU članice, na službena vozila nabavljena putem operativnog leasinga, potencijalne obveze po sudskim sporovima i tuđu imovinu dobivenu na korištenje.
* Agenciju za reviziju sustava provedbe programa EU u iznosu 29.018 kuna, a odnosi se na primljenu bankovnu garanciju i sudski spor.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. AOP 052 Tekuće pomoći od institucija i tijela EU povećane su pretežito zbog uspješne realizacije projekata u okviru različitih operativnih programa iz Europskih strukturnih fondova, a u strukturi navedenih prihoda najveći dio ostvarile su Carinska i Porezna uprava.

1. AOP 053 Kapitalne pomoći od institucija i tijela EU smanjile su se zbog okončanja pojedinih projekata u okviru kojih su izvršena kapitalna ulaganja financirana iz Europskih strukturnih fondova.
2. AOP 058 Tekuće pomoći od izvanproračunskih korisnika odnosi se na prihod od HZZ-a za osobe na stručnom usavršavanju bez zasnivanja radnog odnosa koji je ostvaren u prethodnom izvještajnom razdoblju, a u ovom je izostao.
3. AOP 133 Prihodi iz nadležnog proračuna za financiranje rashoda za nabavu nefinancijske imovine smanjili su se pretežito zbog znatno manjih ulaganja u nabavu nefinancijske imovine u odnosu na prethodnu godinu, a vezano je uz dovršetak izgradnje i opremanja objekata na graničnim prijelazima Republike Hrvatske.
4. AOP 161 Naknade troškova zaposlenima smanjile su se zbog znatno manjeg broja službenih putovanja i stručnih usavršavanja na koja su bili upućeni službenici ministarstva zbog epidemije koronavirusa COVID-19 uzrokovane virusom SARS-CoV-2, što se također odrazilo na izostanak prihoda iz Europskih strukturnih fondova jer je znatan dio inozemnih službenih putovanja vezan uz realizaciju europskih projekata u okviru kojih se navedeni troškovi financiraju.
5. AOP 173 Službena, radna i zaštitna odjeća i obuća zabilježila je u promatranom izvještajnom razdoblju u odnosu na prethodno rast od 20% pretežito zbog nabave odora za carinske službenike.
6. AOP 179 Rashodi za zakupnine i najamnine bilježe rast zbog nabave Microsoft licenci za 2019. i 2020. godinu jer Središnji državni ured za središnju javnu nabavu nije u 2019. okončao postupak javne nabave.
7. AOP 181 Intelektualne i osobne usluge – rast navedenih rashoda u promatranom izvještajnom razdoblju u odnosu na prethodno je povezan s realizacijom projekata financiranih iz Europskih strukturnih fondova u Poreznoj upravi.
8. AOP 182 Računalne usluge – rast navedenih rashoda vezan je uz provođenje mjera Vlade Republike Hrvatske za pomoć gospodarstvu tijekom krize uzrokovane koronavirusom. Obzirom na izmjene u dijelu poreznih zakona, a koje su privremenog karaktera, bilo je potrebno prilagoditi informacijski sustav Porezne uprave donesenim izmjenama. Povećanju navedenih troškova doprinijela je i promjena metodologije knjiženja i troškovi održavanja isporučenih novih programskih rješenja u užem dijelu Ministarstva financija te prilagodbe softvera u Carinskoj upravi od kojih je dio financiran iz Operativnog programa učinkoviti ljudski potencijali.
9. AOP 183 Ostale usluge – navedeni rashodi bilježe rast u promatranom razdoblju zbog povećanih potreba za uslugama čišćenja radi pridržavanja preporučenih epidemioloških mjera u borbi protiv epidemije koronavirusa COVID-19 uzrokovane virusom SARS-CoV-2, ali i zbog potresa u ožujku 2020. godine koji je uzrokovao znatna oštećenja na objektima Ministarstva financija, a koji su trebali biti očišćeni, a šteta sanirana kako bi opet bili upotrebljivi.
10. AOP 190 Pristojbe i naknade su u promatranom razdoblju tekuće godine u odnosu na prethodno manje zbog promjene načina obračuna naknade za nezapošljavanje osoba s invaliditetom.
11. AOP 191 Troškovi sudskih postupaka – su znatno porasli zbog promjene metodologije knjiženja jer su se navedeni troškovi iskazivali u okviru odjeljka 3434 (AOP 211), ali također i zbog ubrzanja postupka rješavanja zaostalih predmeta u Samostalnom sektoru za drugostupanjski upravni postupak što je rezultiralo povećanim brojem sudskih presuda po kojima je nastala obveza plaćanja sudskih troškova.
12. AOP 210 Zatezne kamate – navedeni rashodi su vezani za sudske postupke u Poreznoj upravi. Tijekom 2020. godine isplaćene su plaće temeljem sudskih rješenja s uključenim zateznim kamatama.
13. AOP 263 Ugovorene kazne i ostale naknade šteta iznosile su 277.607 kuna i odnosile su se na povrat kamata
14. AOP 211 Ostali nespomenuti financijski rashodi – smanjenje navedenih rashoda obrazloženo je pod AOP 191.
15. AOP 270 Ugovorene kazne i ostale naknade šteta iznosile su u promatranom razdoblju tekuće godine 277.607 kuna i odnosile su se na povrat kamata na plaćeni porez, troškove žalbenog i prekršajnog postupka i ovrha iz nadležnosti Carinske uprave.
16. AOP 286 Obračunati prihodi poslovanja odnose se uglavnom na potraživanja za poreze i doprinose iskazane u financijskim izvještajima Porezne uprave pod utjecajem smanjenja sporno naplativih poreza i doprinosa. Smanjeni su u odnosu na promatrano razdoblje prethodne godine zbog isknjiženja doprinosa za mirovinsko osiguranje koje se više ne vode u evidencijama Ministarstva financija, Porezne uprave.
17. AOP 341 Rashodi za nabavu nefinancijske imovine - smanjenje rashoda za nabavu nefinancijske imovine pretežito proizlazi iz privođenja kraju poslovnih aktivnosti na izgradnji i opremanju graničnih prijelaza sukladno Akcijskom planu unapređenja stanja na graničnim prijelazima i ispunjavanja obveza iz 24. poglavlja u vezi pristupanja u Europsku uniju kao preduvjeta za početak uvođenja Schengenskog režima na vanjskoj granici RH. Dio smanjenja je nastao radi odustajanja od dodatnih ulaganja u dugotrajnu imovinu kao dio mjere općih ušteda u proračunu.
18. AOP 598 Otplata glavnice primljenih zajmova od ostalih tuzemnih financijskih institucija izvan javnog sektora – odnosi se na otplatu rata financijskog leasinga kojim je financirana kupnja dva službenih automobila u užem dijelu Ministarstva financija i Carinskoj upravi.
19. AOP 631 – AOP 636 odnosi se na:

|  |  |  |  |  |  |  |
| --- | --- | --- | --- | --- | --- | --- |
| Naziv glave unutar razdjela | Preneseni rezultat | | Ostvareni rezultat tekuće godine | | Višak raspoloživ u 2021.godini | Manjak za pokriće u 2021.godini |
| Višak | Manjak | Višak | Manjak |
| Ministarstvo financija (uži dio) |  | 1.950.120 |  | 310.479 |  | 2.260.599 |
| Carinska uprava | 2.802.275 |  |  | 11.809.374 |  | 9.007.099 |
| Porezna uprava | 5.774.500 |  |  | 21.830.614 |  | 16.056.114 |
| Agencija za reviziju sustava provedbe programa EU |  | 44.107 |  | 71.276 |  | 115.383 |
| Odbor za standarde financijskog izvještavanja |  | 638 | 638 |  |  | 0 |
| **Ukupan rezultat za  razdjel 025** | **6.581.910** |  |  | **34.021.105** |  | **27.439.195** |

Ostala smanjenja rashoda poslovanja i rashoda za nabavu nefinancijske imovine rezultat su racionalnog postupanja sa rashodima u poslovanju, dok je do povećanja došlo zbog dinamike izvršavanja poslova redovne djelatnosti.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. AOP 018 Promjene u obujmu imovine - do smanjenja u obujmu imovine za 138.166 kuna najvećim dijelom došlo je zbog rashodovanja neupotrebljive, uništene i dotrajale imovine koja je imala sadašnju vrijednost u užem dijelu Ministarstva financija, Poreznoj upravi i Agenciji za reviziju sustava provedbe programa EU. Smanjenju u obujmu imovine doprinio je i prijenos opreme bez naknade Ministarstvu unutarnjih poslova ukupne sadašnje vrijednosti 1.950,00 kuna.

Sve navedene promjene u obujmu imovine proknjižene su temeljem donesenih Odluka o rashodovanju dugotrajne nefinancijske imovine i vjerodostojne dokumentacije o njezinom zbrinjavanju te temeljem Odluke o prijenosu imovine bez naknade Ministarstvu unutarnjih poslova.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

1. AOP 004 Financijski i fiskalni poslovi – rashodi za navedenu namjenu u ukupnom iznosu 1.663.031.548 kuna obuhvaćaju rashode užeg dijela Ministarstva financija u iznosu 187.695.117 kuna, Carinske uprave u iznosu 557.007.983 kune, Porezne uprave u iznosu 899.894.799 kuna, Agencije za reviziju sustava provedbe programa EU 18.114.657 kuna i Odbora za standarde financijskog izvještavanja u iznosu 318.992 kune.
2. AOP 005 Vanjski poslovi – rashodi za navedenu namjenu u ukupnom iznosu od 28.823.690 kuna u cijelosti se odnose na Carinsku upravu.

1. AOP 012 Ostale opće usluge – rashodi za navedenu namjenu u ukupnom iznosu od 176.278 kuna u cijelosti se odnose na Carinsku upravu.
2. AOP 070 – Ekonomski poslovi – rashodi za navedenu namjenu u ukupnom iznosu od 8.161.528 kuna u cijelosti se odnose na Poreznu upravu.

Ukupni iznos rashoda iskazanih u Obrascu RAS-funkcijski (AOP 137) odgovaraju ukupno iskazanim rashodima u Obrascu PR-RAS na AOP-u 404, s tim da je AOP 234 nula.

**BILJEŠKE UZ IZVJEŠTAJ O OBVEZAMA**

1. AOP 090 Stanje nedospjelih obveza na kraju izvještajnog razdoblja iznosi 4.690.849.988 kuna, a odnose se na obveze užeg dijela Ministarstva financija u iznosu od 12.939.385 kuna, Carinsku upravu u iznosu 61.643.371 kunu, Poreznu upravu u iznosu 4.614.816.147 kuna, Agenciju za reviziju sustava provedbe programa EU u iznosu 1.390.522 kune i Odbor za standarde financijskog izvještavanja u iznosu 60.563 kune.

**DRŽAVNI TAJNIK**

**Zdravko Zrinušić**